मौसमी बीमारियों से बचाव की जानकारी दें: मीणा
इटावा. ढीपरीचंबल चिकित्सालय में चिकित्साकर्मियों की बैठक बुधवार को चिकित्सा प्रभारी तुलसीराम मीणा की अध्यक्षता में हुई। बैठक में विभागीय मासिक प्रगति की समीक्षा की गई चिकित्साकर्मियों को दिशा निर्देश दिए गए। मीणा ने कहा कि वर्तमान में मौसम परिवर्तन हो रहा है।
क्षेत्र में मौसमी बीमारियां बढ़ रही हैं, इसलिए सभी स्वास्थ्यकर्मी मौसमी बीमारियों पर निगरानी रखते हुए ग्रामीणों को मौसमी बीमारियों से बचाव की जानकारी दें। लोगों को अपने घर आस पड़ौस में स्वच्छता बनाए रखने आसपास गंदा पानी एकत्रित नही होने देने पर जोर दिया। वही बीमार लोगों की स्लाइड लेने एमएलओ दवा डालने के लिए निर्देशित किया। चिकित्सा प्रभारी मीणा ने परिवार कल्याण टीकाकरण का कार्य नियमित लक्ष्य के अनुसार करने आयूडी, पीपीआयूडी पर जोर देते हुए लक्ष्य पूर्ण करने के निर्देश दिए। साथ ही उन्होंने इस माह में टीकाकरण के दौरान बच्चों को पिलाई जाने वाली रोटा वायरस वेक्सिन के बारे में जानकारी दी गई। उन्होंने बताया कि यह वायरस संक्रमण वायरस है यह बच्चों में दस्त पैदा करने का महत्वपूर्ण कारण है जो आगे जाकर गंभीर रुप ले सकता है।
भारत में 40 प्रतिशत बच्चें रोटा वायरस संक्रमण से ग्रसित होते हैं। यह वायरस दूषित पानी पीने से, गंदे हाथों के संपर्क में आने से फैलता है, यह कई घंटों तक बच्चों के हाथों में सख्त सतहों पर जीवित रह सकता है। इसकी रोकथाम हो इससे होने वाली बच्चों की मृत्यु को रोका जा सके। इसी के चलते सरकार रोटा वायरस वेक्सिन शुरु करने जा रही है जो जल्द ही टीकाकरण सत्र के दौरान शुरू हो जाएगा। बैठक में क्षेत्र की समस्त एएनएम आशा कार्यकर्ताओं ने भाग लिया।
hin_Deva hin_Deva hin_Deva hin_Deva